**Scholastique Mukasonga** (fødd 1956) er ein fransk-rwandisk forfattar fødd i den tidlegare Gikongoro-provinsen i Rwanda. I 2012 vann ho Prix Renaudot og prix Ahmadou-Kourouma for boka *Notre-Dame du Nil*. I tillegg til å ha vore finalist for International Dublin Literary Award og Los Angeles Times Book Prize, blei Mukasonga belønna i 2014 med Seligmann Prize mot rasisme og intoleranse og i 2015 med Société des gens de lettres-prisen. Ho er busett i Normandie i Frankrike.

Liv
---

Scholastique Mukasonga blei fødd i 1956 sørvest i Rwanda, nær Rukarara-elva. I 1959 fann dei fyrste pogromane mot tutsiar stad i landet. I 1960 blei familien hennar som ein av mange andre deportert til Nyamata i den ugjestmilde provinsen Bugesera. Etter denne fordrivinga frå landsbyen sin budde familie i ein flyktningleir, der Mukasonga overlevde fleire forfølgingar og massakrar. Mor hennar Stefania vigde all si tid til barna, noko som bidrog til at Mukasonga kunne stiga i livet. Trass i den avgrensande kvoten som berre tillett 10 % tutsiar i vidaregåande skular, studerte ho ved Lycée Notre-Dame-de-Citeaux i Kigali og utdanna seg så til sosialarbeidar i Butare. Mukasonga har forklart at dette var den einaste skulen for jenter som gjorde at ho kunne dra tilbake til heimeområdet og hjelpa andre somikkje hadde høve til å gå på skule. I 1973 blei tutsibarn fordrivne frå skular, og tutsi-embetsfolk frå stillingane sine. Som følgje av dette måtte Mukasonga flykta frå Burundi for å unngå livsfare.

Ho fullførte studiene sine som sosialarbeidar i Burundi og byrja arbeida for UNICEF. Mukasonga kom til Frankrike i 1992, og måtte då sosialarbeidarprøve på nytt, sidan diplomet hennar frå Burundi ikkje blei anerkjent av dei franske styresmaktene. Frå 1996 til 1997 var ho sosialarbeidar for studentane ved Universitetet i Caen. Sidan 1998 har ho vore domstolsrepresentant for Union départementale des associations familiales de Calvados. Ho er busett i Nedre Normandie.

I 1994 blei 37 av slektningane hennar drepne under folkemordet til tutsiane. Det tok Mukasonga ti år til for å våga å venda tilbake til Rwanda, og det gjorde ho i 2004. Det var etter denne reisa at ho følte trongen til å skriva si fyrste bok, ein sjølvbiografi med tittelen *Inyenzi ou les Cafards.* Den engelskspråkige utgåva av boka blei nominert til Los Angeles Times Book Prize i 2016 i sjølvbiografikkategorien. Den neste boka hennar, *La Femme aux pieds nus*, kom ut i 2008. Ho fekk Seligmann-prisen frå Chancellerie des universités de Paris, som anerkjenner arbeid mot rasisme og intoleranse.

I 2010 gav ho ut ei novellesamling med tittelen *L'Iguifou*, og vann Paul Bourdarie-prisen i 2011 frå Académie des sciences d'outre-mer og frå Renaissance-prisen for noveller. Boka hennar *Notre-Dame du Nil* vann tre utnemingar: Ahmadou-Kourouma-prisen i Genève, Oceans France-prisen og Prix Renaudot i 2012. Den engelske omsetjinga av dette verket, *Our Lady of the Nile*, blei valt ut som ei av dei ti beste bøkene for Dublin Literary Award og var ein finalist for Emerging Voices-prisen til *Financial Times*. I 2014 gav Mukasonga ut ei ny novellesamling, *Ce que murmurent les collines*, som vann Société des gens de lettres-prisen året etter i 2015 i novellekategorien. I 2015 blei ho tildelt Prix Bernheim av Fondation du judaisme francais som ei anerkjenning for heile arbeidet sitt. I 2016 gav ho ut *Coeur Tambour* på Éditions Gallimard. 

I juni 2017 fekk ho prisen til fransktalende ambassadørar (Ambassadeurs francophones) i København. I mars 2018 gav ho ut eit nytt sjølvbiografisk verk, *Un si beau diplom!* Mukasonga er medlem av juryet i Prix Deauville Littérature et Musique (Deauville Pris for litteratur og musikk). Ho er òg blitt utnemnd til Chevalier des Arts et des Lettres.

### Romanar

* 2012: *Notre-Dame du Nil*, Éditions Gallimard, ISBN 978-2286096137
	+ 2012: Prix Ahmadou-Kourouma, Prix Renaudot
	+ 2014: Engelsk omsetjing av Melanie Mauthier, *Our Lady of the Nile* (Archipelago Books), ISBN 9780914671039
	+ 2022: Kortlista for Republic of Consciousness Prize
* 2016: *Cœur tambour*
* 2020: *Kibogo est monté au ciel*
	+ 2022: Engelsk omsetjing av Mark Polizzotti, *Kibogo* (Archipelago Books).

### Noveller

* 2014: *fr (Ce que murmurent les collines)* (stories)

### Memoar

* 2006: *Inyenzi ou les cafards* (memoir), Gallimard
	+ 2016: Engelsk omsetjing av Jordan Stump, *Cockroaches* (Archipelago Books), ISBN 978-0-914671-53-4
* 2008: *La femme aux pieds nus* (memoar) — Dedicated to Mukasonga's mother, Stefania, Gallimard
	+ 2018: Engelsk omsetjing av Jordan Stump, *The Barefoot Woman* (Archipelago Books, desember 2018); finalist for the 2019 National Book Award for Translated Literature
* 2010: *L’Iguifou* (memoir), Gallimard
	+ 2020: Engelsk omsetjing av Jordan Stump, *Igifu* (Archipelago Books, september 2020)
* 2023: *A Book of My Own* (ISOLARII, august 2023)

Prisar og utmerkingar
---------------------

* 2012: Prix Renaudot for *Notre-Dame du Nil*
* 2012: Prix Ahmadou-Kourouma for *Notre-Dame du Nil*
* 2016: Shortlisted for International Dublin Literary Award med *Our Lady of the Nile*
* 2019: Finalist for National Book Award for Translated Literature med *The Barefoot Woman*
* 2022: Finalist for National Book Award for Translated Literature med *Kibogo*
* 2023, Vald som Royal Society of Literature International Writer

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* NKC

 |



1. ↑  Garcin, Jérôme. "Scholastique Mukasonga, la pharaonne noire du Calvados" (Archive). *L'Obs*. Retrieved 29 May 2015.
2. ↑  «Book Review: "Our Lady of the Nile" - Prefiguring Rwandan Genocide» (på engelsk). Henta 27. april 2020.
3. ↑  Calvet, Catherine. «Scholastique Mukasonga : "C’est par le savoir que j’ai échappé à la machette"» (på fransk). Henta 27. april 2020.
4. ↑  Dumont, Etienne (27. april 2012). «Scolastique Mukasonga obtient le Prix Kourouma au Salon du livre». *TDG* (på fransk). ISSN 1010-2248. Henta 27. april 2020.
5. ↑  Telestar.fr. «Scholastique Mukasonga reçoit le Prix Océans France Ô 2012 - Télé Star» (på fransk). Henta 27. april 2020.
6. ↑  «Le Goncourt sacre Jérôme Ferrari, le Renaudot, Scholastique Mukasonga». *Le Monde.fr* (på fransk). 7. november 2012. Henta 27. april 2020.
7. ↑  magazine, Le Point. «Scholastique Mukasonga prix Renaudot pour» (på fransk). Henta 27. april 2020.
8. ↑  "Scholastique MUKASONGA Notre Dame du Nil / Our Lady of the Nile." *Institut Français*, Denmark. November 2012. Retrieved on 28 May 2015.
9. ↑  «Republic of Consciousness Prize 2022 shortlist announced» (på engelsk). Henta 12. mai 2022.
10. ↑  «Kibogo est monté au ciel - Blanche - GALLIMARD - Site Gallimard». Henta 28. april 2020.
11. ↑  «Kibogo». Penguin Random House. Henta 20. desember 2022.
12. ↑  "Fuse Book Review: "Our Lady of the Nile" — Prefiguring Rwandan Genocide" (Archive). *Arts Fuse*. 26 August 2014. Retrieved on 29 May 2015.
13. 1 2  "Fuse Book Review: "Our Lady of the Nile" — Prefiguring Rwandan Genocide" (Archive). *Arts Fuse*. 26 August 2014. Retrieved on 29 May 2015.
14. ↑  "The Barefoot Woman" at Archipelago Books.
15. ↑  «The 2019 National Book Awards Finalists Announced» (på engelsk). Henta 9. oktober 2019.
16. ↑  «Igifu» (på engelsk). Henta 11. februar 2021.
17. ↑  «RSL International Writers | 2023 International Writers». Royal Society of Literature. Henta 3 December 2023.